《岁事歌二首 其一》
明代·朱长春

除夜春雷隐地起，小年岁雪纷未已。黄泥乍融不肯冻，百草作芽青欲死。

草死不愁愁麦黄，冬暖根薄恐易伤。眼前米市忽腾粜，人间那得陈千仓。

城头鸟鹊无数叫，父老对之愁断肠。

作者简介：朱长春（1511-？）字大复，浙江乌程人，万历十一年（1583）进士，历常熟阳信等知县，官刑部主事。著有《朱大复诗集》。